Sergei Bubka

Sergei Nazarovitx Bubka, ukraineraz Сергій Назарович Бубка, (Voroshlilovgrad, gaur egun Luhansk, SESB, gaur egun Ukraina, 1963ko abenduaren 4a) ukrainiar pertika jauzilari ohia da. 1988an, Seuleko Olinpiar Jokoetan, pertika jauziko urrezko domina irabazi zuen. 1983, 1987, 1991, 1993, 1995 eta 1997an, munduko txapelketa irabazi zuen bere proban. Gainera, bere kirol ibilbidean 35 errekor lortu zituen, horietatik 17 aire librean eta 18 pista estalian.

Kirolari profesional gisa izan zuen karreran, pertika jauziko munduko errekorra 5,83 metrotik, 6,14 metroraino eraman zuen. Bere karreraren hasieran, ohore hauek Thierry Vigneron frantziarrarekin banatu behar izan zituen, bien artean, munduko errekorra hobetuz, biek, egun berean hobetzera helduz, 1984ko maiatzaren 26an.

Bere azkeneko errekorra, 6,14koa, 1994ko uztailaren 31n Italiako Sestriere herrian ezarritakoa, oraindik hobetu gabe dago. 1997. urtean erretiratu zen, Atenaseko munduko txapelketaren ondoren, orpoan izan zituen lesio ugariengatik. Erretiratu ondoren, bere karrera kirol buru bezala jarraitu du, baita Nazioarteko Batzorde Olinpikoaren aurrean atleten ordezkari gisa, eta, azkenik, Ukrainako legebiltzarkide bezala ere bai.

Kirolen Asturiasko Printzea Saria jaso zuen 1991. urtean. 2004an, zuzi olinpikoa Ukrainatik pasa zenean, berak eraman zuen.

Munduko txapelketak 
 Munduko txapeldun Helsinkin 1983an, 5,70 metro
 Munduko txapeldun Erroman, 1987an, 5,85 metro
 Munduko txapeldun Tokion, 1991n, 5,92 metro
 Munduko txapeldun Stuttgarten 1993an, 6,00 metro
 Munduko txapeldun Göteborgen 1995ean, 5,92 metro
 Munduko txapeldun Atenasen 1997an, 6,01 metro

Gainera, Nike markako oinetako batzuei eman zien izena.

Ikus, gainera 

 Atleta ezagunen zerrenda

Sobietar Batasuneko atletak
Ukrainako atletak
1963ko jaiotzak
Kiroletako Asturiasko Printzesa saridunak
1988ko Udako Olinpiar Jokoetako dominadunak
1992ko Udako Olinpiar Jokoetako atletak
1996ko Udako Olinpiar Jokoetako atletak
1988ko Udako Olinpiar Jokoetako atletak
2000ko Udako Olinpiar Jokoetako atletak
Sobietar Batasuneko atleta olinpikoak
Olinpiar Jokoetako dominadunak atletismoan
Munduko errekordunak atletismoan
Pertika-jauzilariak
Leninen Ordenarekin sarituak